
ВЪТРЕШНИ ПРАВИЛА

ЗА ОРГАНИЗИРАНЕ И ПРОВЕЖДАНЕТО НА ПРОЦЕДУРИ ПО ЗАКОНА ЗА  
ОБЩЕСТВЕНИТЕ  ПОРЪЧКИ
В

РЕГИОНАЛНА ЗДРАВНА ИНСПЕКЦИЯ ГРАД ВИДИН
2014 г.
ОБЩИ ПОЛОЖЕНИЯ

Чл. 1. (1) Настоящите правила уреждат:
1. реда за планиране, подготовка и провеждане на процедурите за възлагане на обществени поръчки по Закона за обществените поръчки (ЗОП) и други подзаконови нормативни актове в РЗИ град Видин при осъществяване на тези дейности; 
2. задълженията и отговорностите на служителите в инспекцията във връзка с възлагането на обществени поръчки;
3. съхранението и достъпа до документите, създадени и събрани в хода на провеждане на процедурите за възлагане на обществени поръчки;

4. контрол по изпълнение на договорите за възлагане на обществени поръчки.

(2) Настоящите правила целят да създадат условия за законосъобразно и ефективно разходване на бюджетните средства, както и публичност и прозрачност в дейността по планиране, провеждане и възлагане на обществените поръчки в РЗИ град Видин. 

Чл. 2. Вътрешните правила се прилагат при извършване доставки на стоки,  предоставяне на услуги, строителство или провеждане на конкурс за проект.

Чл. 3. Вътрешните правила се прилагат от всички длъжностни лица, които имат задължения по изпълнението на дейностите, включени в осъществяването на поръчка.

Чл. 4. Настоящите  Вътрешни правила са съобразени с изискванията на Закона за обществените поръчки /ЗОП/, Правилника за неговото приложение, Закона за здравето и УПРЗИ. 
ДЛЪЖНОСТНИ ЛИЦА, ОТГОВАРЯЩИ ЗА ПРОВЕЖДАНЕТО НА ПРОЦЕДУРИТЕ ПО ОБЩЕСТВЕНИ ПОРЪЧКИ
Чл. 5. Директорът на РЗИ гр. Видин , представляваща възложител на обществени поръчки по смисъла на чл. 7, т.1 ЗОП:
1. Отговаря за цялостна защита на интересите на РЗИ гр. Видин и упражнява правата на възложител при провеждане на процедурите за възлагане на обществени поръчки по Закона за обществените поръчки;

2. Издава решения /заповеди/, представляващи индивидуални административни актове по смисъла на чл. 11 ЗОП,  за:

2.1.откриване на процедура, утвърждаване документация за участие в нея  и обявлението за обществената поръчка 


2.2. еднократни промени на осн.чл. 27а ЗОП в обявлението и/или документацията на обществена поръчка, свързани с осигуряване законосъобразност на процедурата, отстраняване на пропуски или явна фактическа грешка.
2.3. назначаване на комисия за отваряне, оценка и класиране на постъпилите предложения;

2.4. удължаване на срока за подаване на предложения;

2.5.класиране и определяне на изпълнител/и на обществената  поръчка или за  прекратяване на процедурата на осн.чл. 39  или  чл. 40 ЗОП. 

3. Подписва поканите за участие.
4. Контролира работата на назначената от него комисия и дава задължителни писмени указания на осн.чл.36а ЗОП.  
5 Утвърждава протокола от работата на комисията, назначена за отваряне и оценка на постъпилите предложения 
6. Подписва писмата за уведомяване на участниците в процедурата по процедурни въпроси.
7.  Сключва  договорите за възлагане на обществена поръчка.
Чл. 6. По разпореждане на директора на РЗИ директорът на дирекция “АПФСО” с участието на юрисконсулта на инспекцията изготвят необходимата документация, съгласно ЗОП.

Чл. 7. Комисията за оценка и класиране на предложенията има следните задължения:

1. Съставя протоколи за своите  заседания, включително с предложение за класиране, респективно удължаване на срока за подаване на предложения, или за прекратяване на процедурата;

2. Изготвя проект за заповедта за класиране и определяне на изпълнителя/те на обществената поръчка, съгласно утвърдения протокол;

3. Изготвя уведомителни  писма до кандидатите с информация за класирането в проведената процедура, респективно удължаване на срока за подаване на предложения или прекратяване на процедурата;

4. Осигурява публикуване на съставените  протоколи в профила на купувача. 
5. Осигурява информация във връзка с изготвянето на договор с определения/те за изпълнител/и кандидат/и - утвърден протокол, заповед за определяне на изпълнителя/те и предложение/я на определения/те за изпълнител/и кандидат/и.

Чл. 8. Председателят на комисията за отваряне, оценка и класиране на постъпилите предложения:

1. Води заседанията и ръководи работата на комисията с оглед запазване интересите на инспекцията;

2. Отговаря за законосъобразното и в съответствие с утвърдената документация
провеждане на конкретната процедурата;

3. Отговаря за срочното извършване на оценката на постъпилите предложения, съгласно заповедта за назначаване на комисията;

4. Отговаря за съставянето и комплектуването  на предвидените във връзка с работата на комисията документи. 
5. Организира цялостната работа на комисията с оглед приключване на нейната работа в срока, определен от възложителя. 

Чл. 9. Отговорник по съхраняването на досиетата е директорът на дирекция  “АПФСО“, който има следните задължения:

1. След приключване на процедурата приема и проверява окомплектоваността на цялото досие и го архивира;

2. При необходимост от ползване на архива следи за движението на досието;
3. Съхранява досието в срок;
РЕД ЗА СТАРТИРАНЕ И ПРОВЕЖДАНЕ НА ПРОЦЕДУРИ ЗА ВЪЗЛАГАНЕ НА ОБЩЕСТВЕНИ ПОРЪЧКИ

Чл.10. Процедурите по ЗОП се прилагат задължително при възлагане на обществени поръчки, които имат следните стойности без ДДС:

1. за строителство - по-високи от 264 000 лв.
2. за доставки, услуги и конкурс за проект - по-високи от 66 000 лв.
Чл.11. Предвидените в ЗОП опростени правила могат да се прилагат, когато обществените поръчки имат следните стойности без ДДС:

1. за строителство - по-високи от 264 000 лв. и до 2 640 000 лв.
2. за доставки, услуги и конкурс за проект - по-високи от 66 000 лв
Чл. 12. Условията и редът за провеждане на процедури чрез публична покана по реда на глава VІІІа от ЗОП се прилагат при стойности на поръчката  без ДДС, както следва:

1. за строителство - от 60 000 до 264 000 лв.
2. за доставки или услуги - от 20 000 до 66 000 лв.
Чл.13. Прилагането на процедурите по ЗОП и условията и реда на неговата глава VІІІа не е задължително при възлагане на поръчки на стойност без ДДС:

1. за строителство - под 60 000 лв.
2. за доставки или услуги - под 20 000 лв.
3. за конкурс за проект - под 66 000 лв.

Чл.14. В случаите по чл. 17  по преценка на директора на РЗИ може да не се сключва писмен договор, като направеният  разход се доказва  чрез съставяне на  първични платежни документи.

Чл. 15. (1) Прогнозните стойности на обществените поръчки се определят към момента на вземане на решението за възлагане и се изчисляват, както следва:


1. при периодично повтарящи се доставки - на база действителната обща стойност на подобни сделки, сключени през предходната финансова година и коригирани с предвидените промени в количеството или стойността на съответната доставка и/или очакваната й стойност до края на финансовата година;


2. при договор за услуга - общата стойност на договора за срока на неговото действие;


3. при договор за застрахователна услуга - платимата застрахователна премия;


4. при договор за строителство - на база стойността на строителството и доставката на всички стоки и услуги за изпълнение на строителството, когато се предоставят от РЗИ - Плевен;


(2) При определяне стойността на обществена поръчка се включват всички плащания към изпълнителя на обществената поръчка.


(3) Когато обществената поръчка включва няколко обособени позиции, всяка от които е предмет на договор, стойността на поръчката е равна на сбора от стойностите на всички позиции.


(4) Не се допуска разделяне на обществена поръчка с цел заобикаляне прилагането на закона, включително при поетапно строителство, когато завършеният етап не може да получи разрешение за ползване като самостоятелен обект.
ПРОВЕЖДАНЕ НА ПРОЦЕДУРАТА

Чл. 16. (1) В зависимост от вида на процедурата се изпращат обявления и покани до Регистъра за обществени поръчки при Агенцията по обществените поръчки и до конкретни кандидати (в случаите на ограничена процедура и процедурите на договаряне), придружени от съответните приложения. Задължителна информация за всяка обществена поръчка се публикува и под формата на електронни документи  в Профила на купувача по чл. 22б ЗОП, при спазване на отделни Вътрешни правила, утвърдени от директора на РЗИ. 
Чл. 17. Документацията се получава от кандидатите в процедурата по начина и в срока, определени в обявлението /поканата / за съответната процедура. 
Чл. 18. (1) Оформените в съответствие с изискванията на документацията предложения се предават в определения срок в ЗАО на инспекцията, съгласно условията на документацията.

(2) РЗИ гр. Видин не носи отговорност за оферти, подадени по пощата след определения от възложителя  срок. Срокът на подаване се определя от датата на изпращане, съгласно  пощенското клеймо . Просрочените  оферти не се отварят и не се допускат до участие в процедурата.

Чл. 19. При приемането на офертите или заявленията за участие в ЗАО, върху плика с офертата се отбелязва поредния номер, датата и часа на получаването й. 
Чл. 20. Комисията по чл. 11 за разглеждане, оценка и класиране на офертите се назначава след изтичане на срока за приемане на офертите или за подаване заявленията за участие. Със заповедта си за назначаване директорът на РЗИ  определя срок за приключване работата на комисията, който трябва да е съобразен със спецификата на обществената поръчка. Този срок не може да е по-дълъг от срока на валидност на офертите.
Чл. 21. (1) Отговорното длъжностно лице  по регистриране на постъпилите в ЗОА предложения ги предава на председателя на комисията преди започване на работата, заедно с цялостната документация по процедурата.

(2) Комисията се събира на датата, мястото и в часа, указани в заповедта за назначаване. Работата на комисията се ръководи от нейния председател.

(3) Преди започване  работата на комисията, нейните  членове представят изискуемите  декларации по чл.35, ал. 3 от ЗОП.

Чл. 22. (1) На първото си заседание комисията отваря предложенията и преглежда комплектността на представените документи. При отварянето могат да присъстват кандидатите или надлежно упълномощени техни представители, за което се изготвя съответният списък на присъстващите.
 (2) Комисията има право да изиска от кандидатите, в определен от нея срок, да представят допълнителни доказателства за обстоятелствата, изложени в предложението.
Чл. 23. (1) Комисията извършва оценка на постъпилите предложения. Когато критерият за оценка е икономически най-изгодната оферта, оценката се извършва съгласно изготвената методика за определяне на комплексната оценка на офертата, представляваща  част от документацията за процедурата.
(2) Комисията класира участниците в процедурата, въз основа на изготвен съгласно критериите за оценка лист за оценка.

(3) Комисията изготвя протокол, който представя на директора за утвърждаване. Протоколът  съдържа нормативно регламентираните реквизити. Когато член на комисията е против взето решение, той подписва протокола с особено мнение и писмено излага своите мотиви за несъгласие. Утвърдения протокол се изпраща на всички участници и се публикува в профила на купувача. 
(4) Към протокола се прилагат подписаните декларации по чл. 35, ал.3  от ЗОП.
(5) Въз основа на утвърдения протокол Възложителя със заповед обявява класирането по процедурата и определя изпълнителя на обществената поръчка, или прекратява процедурата на основанията, предвидени в чл. 39 ЗОП. 
Чл. 24. Въз основа на заповедта по чл.27, ал.5 директорът на дирекция “АПФСО“ изготвя уведомителни писма до всички участници с информация за класирането по процедурата и след съгласуване и подписване ги изпраща с писмо с обратна разписка, или ги  връчва лично  срещу подпис.

Чл. 25. След изтичане на 10-дневният срок за обжалване на решението на Възложителя по чл. 120 от ЗОП, директорът на Д“АПФСО“, съвместно с юрисконсулта изготвя окончателния вариант на договора за възлагане на поръчката. Договорът следва да съответства на приложения в документацията проект, допълнен с всички предложения от офертата на участника, определен за изпълнител.
Чл. 26. Договорът се подписва от директора на инспекцията.
Чл. 27. (1) Банковите гаранции за изпълнение се освобождават при предвидените в ЗОП условия, чрез връщане на оригинала на банковата гаранция, което обстоятелство писмено се удостоверява от получаващия върху ксерокопието на банковата гаранция, чрез посочване на датата на получаване, трите имена и длъжността си или № и дата на пълномощното за извършване на съответното действие, което се съхранява в досието на обществената поръчка.

ДОСИЕ И СЪХРАНЕНИЕ НА ДОКУМЕНТАЦИЯТА НА ОБЩЕСТВЕНАТА ПОРЪЧКА. КОНТРОЛ.
ИЗГОТВЯНЕ НА ДОСИЕ НА ОБЩЕСТВЕНАТА ПОРЪЧКА

Чл. 28. За всяка обществена поръчка директорът на дирекция “АПФСО“ изготвя досие, което включва:

1. Заповед за откриване на съответната процедура за възлагане на обществена поръчка и документацията за нея;
2. Заповед за назначаване на комисия;
3. Писма до АОП, редакции на местни или национални ежедневници, заедно със страниците от съответния регистър или бюлетин.
4. Решение за определяне на кандидатите, които да бъдат поканени за участие в ограничената процедура.
5. Протокол за работата на комисията за провеждане на процедурата. 
6. Уведомителни писма по чл.22 от ППЗОП за отваряне на ценовите оферти.
7. Декларациите по чл.35 от ЗОП.
8. Покана за участие в ограничена процедура за възлагане на обществена поръчка.
9. Решение за определяне на изпълнител или за прекратяване на процедурата.
10. Уведомителни писма до участниците в процедурата, с които им се изпраща решението за класиране и определяне на изпълнител или за прекратяване.
11. Копие от договора за възлагане на обществената поръчка заедно с всички приложения към него.
12. Подадени искови молби, ако има такива.
13. Информация до Агенцията по обществени поръчки по повод прекратяване на процедурата.
14. Информация до Агенцията по обществени поръчки относно сключения договор.
15. Копия-извлечения от Профила на купувача в интернет-страницата на РЗИ и други относими документи.
СЪХРАНЯВАНЕ НА ДОКУМЕНТАЦИЯТА ПО ОБЩЕСТВЕНАТА ПОРЪЧКА

Чл. 29. До изтичане на срока за подаване на предложенията цялата документация по подготовката на процедурата се съхранява при главния секретар/юрисконсулта.

Чл. 30. По време на работата на комисията цялата документация заедно с постъпилите предложения се съхранява от председателя на комисията. 

Чл. 31. Окомплектованите досиета на обществените поръчки се съхраняват в дирекция “АПФСО”. След изпълнение на договора досиетата се архивират за срок, съгласно утвърдената номенклатура на делата по Закона за националния архивен фонд, като в описа се посочва датата на изпълнение на договора.
ОБЖАЛВАНЕ

Чл. 32. (1) Директорът на дирекция “АПФСО” незабавно уведомява директора на РЗИ гр. Видин за всяка жалба срещу действие, бездействие или решение на възложителя, както и за всяка наложена обезпечителна мярка.

 (2) Юрисконсултът обработва цялата документация при постъпила жалба и осъществява процесуалното представителство пред Комисия за защита на конкуренцията и съдилищата по образуваните дела.  

Чл. 33. Досиетата на образуваните дела, свързани с оспорване на решенията в процедури по обществени поръчки, се съхраняват в дирекция “АПФСО”. 

РЕД ЗА УВЕДОМЯВАНЕ НА АГЕНЦИЯТА ПО ОБЩЕСТВЕНИ ПОРЪЧКИ 
Чл. 34.(1) Дирекция “АПФСО” отговаря за изпращането на информация за всеки сключен договор за обществена поръчка или за сключено рамково споразумение до агенцията за вписване в Регистъра на обществените поръчки не по-късно от 7 дни след сключването на договора или на рамковото споразумение.
(2)  Информацията по ал. 1 се изготвя съгласно образците  по чл. 19, ал. 7  вр. ал.2, т.9 ЗОП.

(3) По реда на ал.1  информация до АОП се изпраща и в едномесечен срок след приключване изпълнението на договор за обществена поръчка или след предсрочното му прекратяване.

(4) В срок до 31 март на всяка година, следваща отчетната, Дирекция “АПФСО” изпраща обобщена информация по образец, утвърден от изпълнителния директор на агенцията, за всички разходвани средства във връзка с възложени обществени поръчки на стойности  по чл. 14, ал. 4 и 5 ЗОП.
ЗАКЛЮЧИТЕЛНИ РАЗПОРЕДБИ
§ 1. Указанията и текущият контрол по приложението и изпълнението на настоящите Вътрешни правила се възлагат на директора на  дирекция “Административно-правно, финансово и стопанско обслужване”, а цялостния контрол на главния секретар на инспекцията.

